23. schôdza NR SR - 7.deň - A. dopoludnia
Dátum: 2024-12-04
Poslanec: Bajo Holečková, Martina (-)
Druh vystúpenia: Vystúpenie v rozprave

122. Ďakujem veľmi pekne, pán predsedajúci. Vážené pani poslankyne, páni poslanci, predkladám návrh, ktorý by mal pomôcť jednorodičovským domácnostiam. Na Slovensku žije 860 000 ľudí v jednorodičovských domácnostiach. Podľa Štatistického úradu sú, je táto skupina najviac ohrozená chudobou. Takmer polovica týchto rodín žije z 5,50 na deň. Zvýšením prídavku na dieťa o 50 % pre jednorodičovskú domácnosť je to krok, ktorý zlepší kvalitu života týchto rodín, a zároveň chcem povedať, že je to aj v rámci Európskej únie v iných štátoch najčastejšie používaná spôsob podpory pre tieto, pre tieto rodiny, pre tieto domácnosti. Tomu, čomu alebo najväčšia výzva, ktorej čelia jednorodičovské domácnosti, sú, samozrejme, financie, finančná záťaž, pretože v týchto rodinách sa o celý chod domácnosti, teda najmä ten finančný, stará jedna dospelá osoba. Tu chcem povedať, že často sa ľudia pýtajú na to, že, že to bude zneužívané, alebo teda že niektoré rodiny, ktoré teda nežijú v manželskom zväzku, sa budú tváriť ako jednorodičovské domácnosti, tu je dôležité povedať, že v tejto domácnosti funguje jedna dospelá osoba, ktorá sa stará o nezaopatrené deti bez toho, že by jej pomáhala nejaká ďalšia dospelá osoba. Musím povedať, že zvýšenie prídavku na dieťa by rodičom poskytlo potrebný finančný vankúš, ktoré by lepšie vlastne umožnil pokryť výdavky, poviem to, že na bežný život. Takmer 80 % rodín týchto jednorodičovských žijú v nich matky s nezaopatrenými deťmi a často čelia obrovskému stresu, akým spôsobom uživia svoje deti. Tento stres spôsobuje aj to, že nám často potom rodičia trpia rôznymi ochoreniami a potom nám prepadajú, poviem to, do tej zdravotnej starostlivosti, ktorá štát potom bude stáť oveľa viac, ako keď prijmeme toto opatrenie. A zároveň si treba uvedomiť, že pokiaľ takúto rodinu zasanujeme, poviem to, v tom najhoršom obdobím pomôžeme, tak sa dokáže postaviť na nohy a byť, poviem to, že prínosom pre spoločnosť, čo je veľmi, čo je veľmi dôležité. Investovanie do jednorodičovskej domácnosti prostredníctvom zvýšenia prídavku môže mať dlhodobý efekt a naozaj to bude, poviem to, že prvým krokom, ktorý by Národná rada mohla urobiť, pretože pre jednorodičovské domácnosti sa v skutočnosti na Slovensku nerobí, nerobí nič. A ani po roku vlády neboli prijaté žiadne opatrenia. Práve naopak, tieto rodiny v mnohom zaťažili a to, čo ich čaká v budúcom roku, bude veľmi ťažké, práve tým, že by sme im zvýšili tento prídavok, by sme im mohli pomôcť. V praxi by teda toto znamenalo, že v jednorodičovskej domácnosti bude prídavok na dieťa 90 euro mesačne, čiže jedna rodina s jedným dieťaťom si polepší o 360 eur ročne, s dvomi deťmi o 720. Možno si niekto povie, že čo to je 30 euro, ale keď žijete každý deň z 5,50, tak si myslím, že mesačne 30 euro vám nesmierne dokáže pomôcť. Často počúvame, že nedokážeme alebo nemôžeme pomáhať jednorodičovským domácnostiam, lebo ich nemáme zadefinované v zákone. Ja budem veľmi rada, keď sa nám podarí takúto definíciu do zákona pretaviť, ale zase sa obrátim, alebo teda poviem o skúsenosti z iných európskych krajín. Mnohé krajiny nemajú zadefinovaných jednorodičov v zákone, napriek tomu majú opatrenia a pomáhajú týmto rodinám. Práve v tých zákonoch, ktoré sa týkajú pomoci jednorodičovskej domácnosti, tam majú zadefinované komu, kto je tá cieľová skupina. Tento môj návrh vlastne reflektuje alebo kopíruje tento, tento spôsob. Naozaj by som chcela vyzvať všetkých poslancov v parlamente, že skúsme týmto rodinám pomôcť. Nie je to malá, malá skupina, a pokiaľ nám budú prepadať, tak ako aj dnes som sa dozvedela, že napríklad jedna rodina už tento rok prepadá do hmotnej núdze. Keď sa dostanú do tohto bodu, je veľmi ťažké sa dostať z neho späť do toho aktívneho života. Skúsme im pomôcť, pretože týmto rodinám, poviem to, že prišli vďaka opatreniam alebo návrhom, ktoré, ktoré táto vláda prijala, o daňový bonus, zvýšila sa, zvýšili sa ceny potravín, čiže naozaj to majú veľmi ťažké a všetko je na jednej dospelej osobe, často na žene. Ak môžete, prosím vás, podporte tento návrh. Ďakujem veľmi pekne.